b"\n_START_ARTICLE_\nPatrick Augustine Sheehan\n_START_SECTION_\n\xc5\xbdivljenjepis\n_START_PARAGRAPH_\nPo imenovanju za kanonika okro\xc5\xbene \xc5\xa1kofije Cloyne je bil bolj znan kot Canon Sheenan iz Doneraileja, mesta na JZ dr\xc5\xbeave, kjer je napisal ve\xc4\x8dino svojih glavnih del in slu\xc5\xbeboval kot \xc5\xbeupnijski duhovnik. Bil je tretji najstarej\xc5\xa1i izmed petih otrok o\xc4\x8deta Patricka Sheenana, lastnika majhnega podjetja, ter matere Joanne Regan. Zgodnje izobra\xc5\xbeevanje je opravil na dr\xc5\xbeavni \xc5\xa1oli Long Room v Mallowu, nadaljnje \xc5\xa1olanje na kolid\xc5\xbeu sv. Colmana v Fermoyju, ravno v \xc4\x8dasu burnih irskih uporov proti britanskemu vladanju, imenovanih Fenian Rising, in ki so kasneje nanj tudi zelo mo\xc4\x8dno vplivali. Temo je opisoval v ve\xc4\x8d svojih romanih, najbolj je opa\xc5\xbeena v Grobovih Kilmorna, kjer je kot \xc5\xa1tudent v Fermoyju vnovi\xc4\x8d pri\xc4\x8da fenijskemu uporni\xc5\xa1kemu gibanju. Na duhovni\xc5\xa1ki poklic se je za\xc4\x8del pripravljati na kolid\xc5\xbeu Maynooth v okro\xc5\xbeju Kildare. \xc4\x8ceprav v njihovem \xc5\xa1partanskem re\xc5\xbeimu nikoli ni blestel, je bil briljanten \xc5\xa1tudent, ki je navkljub bolezni uspel zaklju\xc4\x8diti \xc5\xa1tudij, leto preden so ga lahko posvetili. Varovanca \xc5\xa1kofa Johna McCartyja iz Cloyna je na njegovo \xc5\xbeeljo posvetil \xc5\xa1kof William Delany v kor\xc5\xa1ki katedrali sv. Marije in Ane, 18. aprila, leta 1875. Sheehan naj bi prvi\xc4\x8d ma\xc5\xa1eval v malov\xc5\xa1ki Kapeli samostana usmiljenja.\n_START_SECTION_\nLiterarno udejstvovanje\n_START_PARAGRAPH_\nSheehan je najbolj znan kot romanopisec. Svojo literarno kariero je za\xc4\x8del skromno, ko je v za\xc4\x8detku osemdesetih let 19. stol. objavil zbirko esejev The Irish Ecclesiastical Record s temami: verske in\xc5\xa1trukcije za \xc5\xa1ole, vpliv emigracije na Cerkev, filozofija Ralpa Walda Emersona, politi\xc4\x8dne zaznamovanosti Leona Gambette v takratni, povojni Franciji, \xc4\x8dezoceanskih svobodnja\xc5\xa1kih misli in teolo\xc5\xa1ke kritike takratnega, patristi\xc4\x8dnega mi\xc5\xa1ljenja v Angliji. Na Irskem je naredil prepoznaven premik v zvezi z javno debato, z usmerjanjem pozornosti na evropske izobra\xc5\xbeevalne teorije, zlasti nem\xc5\xa1kih univerz. S svojimi opazovanji v literarnem in verskem \xc4\x8dasopisju o klerikalnem \xc5\xbeivljenju, izobra\xc5\xbeevanju ter filozofiji je prav tako pritegnil veliko zanimanja doma, kot tudi v Angliji in v Zdru\xc5\xbeenih dr\xc5\xbeavah. Napisal je mnogo del za otroke, esejske zbirke, objavljal je poezijo ter pridige. Nemalo njegovih del je prevedeno in objavljeno v nem\xc5\xa1\xc4\x8dini, franco\xc5\xa1\xc4\x8dini, mad\xc5\xbear\xc5\xa1\xc4\x8dini, polj\xc5\xa1\xc4\x8dini, \xc4\x8de\xc5\xa1\xc4\x8dini, sloven\xc5\xa1\xc4\x8dini, \xc5\xa1pan\xc5\xa1\xc4\x8dini, ukrajin\xc5\xa1\xc4\x8dini, nizozem\xc5\xa1\xc4\x8dini, flam\xc5\xa1\xc4\x8dini in italijan\xc5\xa1\xc4\x8dini.\n_START_SECTION_\nPoliti\xc4\x8dna aktivnost\n_START_PARAGRAPH_\nSheehan je postal politi\xc4\x8dno aktiven v za\xc4\x8detku 20. stol. ob Wyndhamovem zakonu o kupovanju zemlje, delu \xc4\x8dlana parlamenta, Williama O'Briena. Canon je vzpodbujal lokalne najemni\xc5\xa1ke kmete na obmo\xc4\x8dju Doneraileja, jim dajal nasvete o kupovanju in najemni\xc5\xa1tvu v skladu z zakonom najemodajalcev. Bil je ustanovitelj in vodilni \xc4\x8dlan stranke All-for-Ireland League (AFIL), skupaj z omenjenim O'Brienom, ki je zagovarjal unijo katoli\xc5\xa1kih in protestantskih interesov v vseh smereh irskega politi\xc4\x8dnega, socialnega in kulturnega \xc5\xbeivljenja. Predstavljala sta nasprotni pol Redmondove stranke IPP. Sheehan je mo\xc4\x8dno zagovarjal na\xc4\x8dela stranke, kar je vrnilo osem neodvisnih \xc4\x8dlanov parlamenta v prihajajo\xc4\x8de decembrske volitve. Mogo\xc4\x8de najbolj zaznamujo\xc4\x8da lastnost avtorja je bila njegova vizija o reorganizaciji irske dru\xc5\xbebe, ki bi svojo obliko dobila \xc5\xa1ele z neodvisnostjo Irske. Njegov nacionalizem tako ni bil izklju\xc4\x8dno galski ali katoli\xc5\xa1ki, najbolje ga je opisal v romanu Intelektualci leta 1911, \xc4\x8digar arhetipske literarne osebe \xc5\xbeenskega in mo\xc5\xa1kega katoli\xc5\xa1kega ali protestantskega ozadja iz Irske, Anglije ter \xc5\xa0kotske se sestanejo, da bi se pogovorili o takrat aktualnih problemih."